All Eyez On Me
All Eyez On Me (буквален превод: „всички ме гледат“, „всички очи, вперени в мен“) е четвъртият студиен албум на американския рапър Тупак Шакур и последният, издаден от него приживе. Разпространен на 13 февруари 1996 г. от Death Row Records и Интерскоуп Рекърдс. All Eyez on Me е двоен албум, който включва съвместни изпълнения с различни изпълнители, включитело Аутлоуз, Доктор Дре, Снуп Дог, Джордж Клинтън, E-40, Редмен, Метод Мен, Нейт Дог, Дог Паунд, Кей Си и ДжоДжо, Роджър Траутман. Продуценти на албума, освен самия Шакур, са Диджей Куик, Джони Джей, Доктор Дре, Диджей Бобкат, Даз Дилинджър, Диджей Пух, Деванте Суинг, и др.

Албумът включва синглите How Do U Want It и California Love, които заемат първите места в класацията Билборд Хот 100. All Eyez on Me става първият двоен хип-хоп солов албум, разпространен за масово потребление в цял свят.

All Eyez on Me е вторият албум на Тупак, достигнал първо място в класациите за албуми Билборд 200 и класацията Топ R&B/хип-хоп албуми, след като продава 566 000 копия в първата седмица от издаването си. Седем месеца по-късно Тупак е фатално ранен при стрелба от преминаващ автомобил.

All Eyez on Me е посрещнат изключително добре от критиката, като много критици го обявяват за един от най-великите хип-хоп албуми и един от най-великите албуми на всички времена. Албумът печели наградата на Соул Трейн за най-добър рап албум на годината през 1997 г. Шакур печели и отличието на Американските музикални награди за любим рап/хип-хоп изпълнител.

Албумът се превръща в един от най-влиятелните в хип-хоп историята и се смята за едно от върховите постижения на рапа през деветдесетте. All Eyez On Me е известен и за това, че е официално признат за най-добре продавания албум в жанра. На 23 юли 2014 г., осемнадесет години след смъртта на Тупак Шакур, албумът е обявен за диамантен (с продадени над 10 милиона копия) от Асоциацията на звукозаписната индустрия в Америка. През 2020 г. албумът е включен на 436-о място в актуализирания списък на Ролинг Стоун за 500-те най-велики албума на всички времена.

Предистория 
През октомври 1995 г. Сюдж Найт и Джими Айовин плащат гаранцията от $1,4 милиона, необходима за освобождаването на Шакур от затвора по обвинения в сексуално насилие. По това време Шакур е разорен и не може сам да си плати гаранцията. All Eyez on Me е създаден съгласно споразумение между Найт и Шакур, с което последният се съгласява да създаде три албума за Death Row Records в замяна на това да платят гаранцията му. Двойният албум All Eyez On Me представлява първите два албума, реализирани съгласно това споразумение.

Първоначалното заглавие на албума е Euthanasia, което в процеса на записване е променено на All Eyez on Me. В интервю за Ем Ти Ви през декември 1995 г. Шакур обяснява:

Първоначално пускането на All Eyez on Me е предназначено за коледните празници през 1995 г., но е отложено, тъй като Шакур продължава да записва музика и да снима музикални видеоклипове за албума.

Запис и продукция 
За разлика от предишния му албум Me Against the World, All Eyez on Me е ясна демонстрация на гангстерския начин на живот на Шакур. Въпреки че са споменати някои негови приятели, албумът е много различен от по-ранните му политически и обществени коментари, а също така и от неговото по-късно творчество. В All Eyez on Me Шакур излива гнева си от факта, че е излежал една година в затвора, докато хората, които са се опитали да го убият, са на свобода и продължават да го клеветят в пресата. Той влиза в студиото буквално часове след като го пускат от затвора, за да започне работа по албума, и го завършва за рекордно кратко време.

В албума се включват обичайните хора от Thug Life и новосъздадената група Аутлоуз, а също така и сътрудникът на Тупак Снууп Дог. Даз Дилинджър заедно с Джони Джей ръководят по-голямата част от продукцията и добавят характерните за Дет Ро бийтове, а за парчета като Can't C Me им помага Доктор Дре. Много рапъри са се опитвали да повторят комерсиалния успех на този албум, купувайки яки бийтове и влизайки в сътрудничество с известни рапъри.

Списък на песните

Диск 1

Диск 2

Позиции в класациите 
Музикални класации за албуми на Billboard

Музикални класации за сингли на Billboard

Източници

Външни препратки 
 All Eyez on Me в AllMusic
 All Eyez on Me в Discogs

Албуми на Тупак Шакур
Музикални албуми от 1996 година